**Daearyddiaeth yn y Newyddion : Rhifyn Gaeaf 2012**

Cynlluniau gwers / Nodiadau Athrawon

Cyfnod Allweddol 3

**Trosolwg o’r adnodd**

**Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.**

**Mae geiriau allweddol, gyda’u diffiniadau, wedi’u lliwddangos o fewn yr adnodd.**

**Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.**

**Bydd y gweithgareddau’n rhoi cyfleoedd i ddysgwyr:**

* **Ddefnyddio TGCh i ymgyfarwyddo â digwyddiadau a gwybodaeth ddaearyddol gyfredol a pherthnasol**
* **Datblygu gwybodaeth a barn wybodus ar amryw o faterion a phroblemau daearyddol cyfredol a’r atebion sy’n cael eu hawgrymu i’w datrys**
* **Datblygu sgiliau ymchwilio yn ymwneud â materion cyfredol**
* **Gweithio’n annibynnol ac ar y cyd**

Cysylltiadau â’r Cwricwlwm Cenedlaethol:

Ystod: ‘Byw yng Nghymru: eu hardal leol ac ymchwilio i o leiaf un agwedd o Ddaearyddiaeth Cymru’

* *‘Disgrifio achosion a chanlyniadau o sut mae lleoedd ac amgylcheddau y n newid, e.e. fesul tymor; o’r gorffennol i’r presennol; y galw am gynhaliadwyaeth.’*

Sgiliau

* *‘Egluro achos ac effaith prosesau ffisegol a phrosesau dynol a sut mae’r prosesau hynny yn perthyn i’w gilydd, e.e. achos ac effaith gweithgaredd tectonig, effaith mudo yn Ewrop.’*
* ‘Egluro sut a pham mae lleoedd ac amgylcheddau yn newid a chanfod tueddiadau a goblygiadau ar gyfer y dyfodol, e.e. *cynnydd poblogaeth, newid hinsawdd, globaleiddio.’*
* **Cynnal:**
  + O leiad un ymchwiliad grŵp ac un ymchwiliad annibynnol i gwestiwn neu fater daearyddol
  + Ymchwiliadau i ‘Ddaearyddiaeth yn y Newyddion’, digwyddiadau pynciol a materion cyfredol yn lleol ac yn fyd-eang.
* **Gofyn ac ateb y cwestiwn –** beth yw’r materion daearyddol sy’n wynebu pobl sy’n byw yn fan hyn? Pam a sut y mae barn pobl yn amrywio a beth yw fy marn i?

:

**Prif erthygl: Arfordir Cymru yn y Newyddion**

|  |  |
| --- | --- |
| **Nod: cyflwyno amgylchedd arfordirol Cymru a thynnu sylw at agor Llwybr Arfordir Cymru.** | |
| **Amcanion:** Bwriad y gweithgaredd yw rhoi cyfle i ddisgyblion archwilio un rhan o’r arfordir yn defnyddio mapiau OS gan felly ddatblygu dealltwriaeth well o leoedd a phrosesau yn ogystal â sgiliau defnyddio mapiau OS. | |
| **Adnoddau:**   * **Yr adnodd arlein – ‘Daearyddiaeth yn y Newyddion’** * **Argraffydd** | |
| **Math o weithgaredd:**  I ddechrau, gellir dangos yr adnodd er mwyn sbarduno trafodaeth ddosbarth. Yna, yn defnyddio’r adnodd dylai’r disgyblion gymryd rhan mewn trafodaeth am “beth yw Llwybr Arfordir Cymru a pahm ei fod o’n bwysig i Gymru?”. Dylai’r dosbaeth feddwl am sut mae’r llwybr wedi’i rannu’n rannau mawr a pham bod gan y rhannau hynny nodweddion mor wahanol. Dylai’r athro arwain y disgyblion at fap penodol i’w argraffu o flaen llawn, neu gall dosbarthiadau galluog gael eu hanog i archilio mapiau ac i ddewis rhan ddiddorol ar gyfer nhw eu hunain. | **Awgrym amser:**  Dyluniwyd y gweithgaredd hwn i gymryd gwers un awr gyda’r posibilrwydd o waith cartref i orffen yr ymarfer map i’w gwb;hau. Wrth gwrs, gellir gwneud hynny yn y dosbarth. |
| **Cyflwyniad i’r wers:**  Ar ôl trafodaeth ddechreuol, dylai disgyblion ddarllen yr adnodd. Mae’n hanfodol fod y dosbarth yn dilyn hyn gyda thrafodaeth am y gwahanol barthau a pham eu bod nhw wedi cael eu dewis. Cyfarwyddwch y disgyblion i edrych ar yr erthyglau cysylltiol ac i gwblhau’r cwis er mwyn eu helpu nhw i ddeall mwy cyn ymgymryd â’r ymarfer map. Er bod yr adnodd yn sefyll ar ei ben ei hun, ar y cyfan, dylai fod yn rhan o uned ar astudiaeth o’r arfordir a dylai bod gan y disgyblion ddealltwriaeth sylfaenol flaenorol o’r prosesau a’r tirffurfiau. | |
| * **Cyfle am ragor o weithgareddau 1:**   Mae’r adnodd yn rhoi cyfle gwych i ddatblygu dealltwriaeth o sgiliau mapio OS a dylid anog disgyblion i edrych ar o leiaf un map ychwanegol. Mi fyddai’n well fyth petaent yn dewis ystod o fapiau sy’n dangos gwahanol amgylcheddau ffisegol a phatrymau dynol gwahanol. Efallai bod modd cyferbynnu arfordir gogledd Cymru, sydd wedi datblygu’n dda gyda’r arfordir mwy pellenig yng ngorllewin Cymru, neu gyferbynnu’r rhannau creigiog â llawer o erydu gyda’r rhannau gwastad mewn amgylched moryd.   * **Cyfle am ragor o weithgareddau 2:**   Mae yma gyfle i archwilio cysyniadau o ariannu Datblygiad Ewropeaidd a’i oblygiadau i Gymru. Mae’r map yn ddefnyddiol fel sbardu i gael disgyblion sy’n byw yn yr ardaloedd coch neu las o Gymru i drafod a ydyn nhw mewn ardal cydgyfeirio neu ddim. | |
| **Nodiadau:** | |

**Erthygl gysylltiol 1: Beth sy’n gwneud arfordir Cymru mor arbennig?**

|  |  |
| --- | --- |
| **Nod: Dylai’r disgyblion ddysgu am y gwahanol ffactorau sy’n dylanwadu ar brosesau a thirffurfiau sydd o amgylch arfordir Cymru.** | |
| **Amcanion:** Bwriad y gweithgaredd yw gwneud i fyfyrwyr feddwl am y cysyniad o ynni mewn amgylchedd arfordirol. Mae hyn yna’n arwain at drafodaeth am bwysigrwydd Daeareg a sut mae’r ddau yn dylanwadu ar ei gilydd. Drwy hynny, gellir adeiladu ar ddealltwriaeth o’r amrywiaeth sydd yn y gwahanol amgylcheddau arfordirol yng Nghymru. | |
| **Adnoddau:**   * **Yr adnodd arlein – ‘Daearyddiaeth yn y Newyddion’** * **Meddalwedd fel Microsoft Word** * **Mynediad i’r rhyngrwyd o ran gallu gwneud ymchwil i wahanol dirffurfiau.** | |
| **Math o weithgaredd:**  Dylai trafodaeth ddechreuol yn y dosbarth fod am y lluniau a’r hyn maen nhw’n ei ddangos i ni am arfordir yng Nghymru. Dylid tynnu sylw’n benodol at y clogwyni a dylid trafod y broses erydu. Mew amgylcheddau gwarchodol, rhaid trafod gwaddod. | **Awgrym amser:**  Mae’n debyg y bydd y gweiothgaredd hwn yn cymryd tua un wers awr o hyd. Gellir gosod gwaith cartref ychwanegol i ddatblygu’r ymarfer ysgrifenedig i egluro sut y mae dau dirffurf cyferbyniol yn uno. |
| **Cyflwyniad i’r wers:**  Dylai trafodaeth ddosbarth ddechreuol ganolbwyntio ar y lluniau a phrosesau allweddol erydu a gwaddodiad. Gellir defnyddio map o Gymru a môr yr Iwerydd i drafod y cysyniad o gyrch a chysgod. Yna, gellir defnyddio’r cysyniad o gysgodi ei ddefnyddio i gyflwyno’r cysyniad o bwysigrwydd Daeareg yng nghread yr amlinell arfordirol.  Ar ôl darllen yr erthyglau a chwblhau’r cwis, dylen nhw ganfod pa dirffurfiau maen nhw am eu hegluro – yr un plaenaf i’w egluro o’r rhain yw trwynau megis ogofâu, bwâu a staciau ac mae modd cyferbynnu rhain â baeau a thraethau.  Gellir anog y rhai mwyaf galluog i edrych ar siapiau/proffiliau clogwyni neu hyd yn oed amgylchedd morydai a gwastadeddau mwd. | |
| * **Cyfle am ragor o weithgareddau 1:**   Gallai disgyblion gysylltu’r gweithgaredd tirffurfiau gyda’r gweithgaredd map a cheisio egluro bob un o’r tirffurfiau ar hyd un rhan o Lwybr Arfordir Cymru.   * **Cyfle am ragor o weithgareddau 2:**   Gellir anog disgyblion y wneud ymchwil i’r traethau gorau ar gyfer syrffio yng Nghymru a gweld a oes perthynas rhwng hynny ag un ai Daeareg neu Gyrch – dylen nhw ddarganfod bod y mannau gorau i syrffio yn profi’r cyrchoedd hiraf. | |
| **Nodiadau:** | |

**Erthygl gysylltiol 2: Bygythiadau i Arfordir Cymru**

|  |  |
| --- | --- |
| **Nod: Dylai disgyblion ddysgu am rai o’r bygythiadau mwyaf i linell arfordirol Cymru.** | |
| **Amcanion:** Bwriad y gweithgaredd yw atgyfnerthu dealltwriaeth o’r effaith bosibl gallai’r sector ynni cynyddol ei gael ar ein arfordir ni yng Nghymru. Mi fydd yn archwilo’r datblygiad yn niwydiant echdynnu olew a nwy oddi ar arfordir Gogledd Cymru ac yn cyferbynnu hyn â misoedd o erfyn am ganiatâd cynllunio i ddrilio oddi ar arfordir Casnewydd yn y De. Tynnir sylw at drychineb y Sea Empress cyn edrych ar bwysigrwydd y diwydiant ynni o amgylch Aberdaugleddau. Caiff pwysigrwydd sicrhau diogelu amgylchedd sylw yn sgil Awdurdod Porthladd Aberdaugleddau yn ennill y wobr am EcoPort. Trafodir bygythiadau newid hinsawdd yn erbyn datblygiadau adnewyddadwy a sonir am agor yr orsaf pwer nwy newydd a sut y bydd hynny’n lleihau newid yn yr hinsawdd a thrwy fod yn ddull llawer mwy effeithlon ganiatau gwell defnydd o ffynonellau ynni adnewyddadwy. | |
| **Resources required:**   * **Yr adnodd arlein – ‘Daearyddiaeth yn y Newyddion’** * **Meddalwedd DTP er mwy darlunio a chwblhau tablau** | |
| **Math o weithgaredd:**  Trafodaeth ddosbarth ddechreuol am y bygythiadau a ganfuwyd gan grwpiau amgylcheddol yn Ne Cymru. Dylai hynny arwain at fuddianau olew a nwy i ogledd Cymru a’r DU ar y cyfan. Dylai disgyblion edrych ar drychinebauy o’r gorffennol cyn meddwl am ba wersi a ddysgwyd yng Nghymru ac Aberdaugleddau. | **Awgrym amser:**  Bydd y gweithgaredd hwn angen gwers awr o hyd i’w gwblhau. |
| **Cyflwyniad i’r wers:**  Dylai’r drafodaeth ddechreuol yn y dosbarth ganolbwyntio ar yr adnodd gan gyfeirio yn gyson at y cysyniad o beryglon a gwobrau sy’n cynnal y broses gynllunio. Dylid defnyddio’r adnodd i archwilio pethau fel arllwysiadau olew a ffrwydriadau.  Dylid anog disgyblion i feddwl am fygythiadau newiod hinsawdd i’r arfordir, a hefyd bygythiadau’r datblygu ffynonellau ynni adnewyddadwy ar yr arfordir.  Yn ddelfrydol, dylid rhoi’r myfyrwyr yn safle’r cynllunwyr sy’n gorfod wynebu’r penderfyniadau anodd hyn rhwng swyddi a chyflenwi’n anghenion ynni ni a’r effaith mae hynny’n ei gael ar ein hamgylchedd. | |
| * **Cyfle am ragor o weithgareddau 1:**   Ymchwil i drychineb arfordirol fel y Sea Empress neu’r Deepwater Horizon. Gallai’r ymchwil arwain at gyflwyniad neu adroddiad papur newydd yn defnyddio meddalwedd perthnasol.   * **Cyfle am ragor o weithgareddau 2:**   Ateb y cwestiwn – Pam y byddai agor Gorsaf Bwer Nwy newydd sbon ac o’r radd flaenaf yn cynnyddu faint o drydan allwn ni ei gynhyrchu’n denfyddio dulliau adnewyddadwy fel gwynt? | |
| **Nodiadau:** | |